VZN

 **č. 48/2015**

 **VŠEOBECNE ZÁVÄZNÉ NARIADENIE**

 **OBCE HORNÁ SEČ, KTORÝM SA USTANOVUJE POSTUP PRI**

 **OBSTARÁVANÍ TOVAROV,SLUŽIEB A PRÁC POTREBNÝCH PRE OBEC HORNÁ SEČ A SUBJEKTY V JEJ ZRIAĎOVATEĽSKEJ PÔSOBNOSTI**

Návrh vyvesený na úradnej tabuli  obce dňa 20.02.2015

Návrh zvesený z úradnej tabule obce dňa 06.03.2015

Návrh schválený OZ dňa 11.3.2015

Vyvesený na úradnej tabuli obce dňa 12.3.2015

Nadobúda účinnosť dňa 1.4.2015

 Obecné zastupiteľstvo obce Horná Seč podľa § 6, 11 ods. 4 písm. g/ zákona č. 369/1990 Zb. o obecnom zriadení v znení neskorších predpisov a podľa zákona č. 25/2006 Z.z. o verejnom obstarávaní /ďalej len „zákon“ / sa uznieslo na tomto všeobecne záväznom nariadení, ktorým sa ustanovuje postup pri obstarávaní tovarov, služieb a prác potrebných pre obec Horná Seč a subjekty v jej zriaďovateľskej pôsobnosti.

 **Čl. I.**

 **Postavenie obce**

 Obec je, podľa § 6 ods. 1/ písm. b/ zákona, verejný obstarávateľ.

 **Čl. II.**

 **Finančné limity**

 Toto nariadenie bližšie upravuje postup obce pri verejnom obstarávaní a vzťahuje sa na postupy verejného obstarávania pri zadávaní nadlimitných, podlimitných, podprahových zákaziek a zákaziek s nízkou hodnotou. Limity týchto zákaziek sú uvedené v § 4 zákonač. 25/2006 Z.z. o verejnom obstarávaní.

 **Čl. III.**

 **Komisia pre vyhodnocovanie ponúk**

**1.** Pre verejné obstarávanie nadlimitných, podlimitných a podprahových zákaziek obecné

 zastupiteľstvo schvaľuje najmenej trojčlennú komisiu. Obecné zastupiteľstvo môže na

 zabezpečenie transparentnosti vymenovať do komisie aj ďalších členov bez práva

 vyhodnocovať ponuky, pričom títo členovia komisie musia mať odborné vzdelanie alebo

 odbornú prax zodpovedajúcu predmetu zákazky, alebo postupom vo verejnom

 obstarávaní a ich úloha v komisií je poradná.

**2.** Komisia je spôsobilá vyhodnocovať predložené ponuky ak je súčasne prítomná väčšina jej

 členov, najmenej však traja. Člen komisie musí byť bezúhonný.

**3.** Za bezúhonného sa považuje ten, kto nebol právoplatne odsúdený za trestný čin súvisiaci

 s verejným obstarávaním alebo právoplatne odsúdený za trestný čin korupcie, za trestný

 čin poškodzovania finančných záujmov Európskych spoločenstiev, za trestný čin legalizácie

 príjmu z trestnej činnosti alebo za trestný čin založenia, zosnovania a podporovania

 zločineckej skupiny alebo nebol právoplatne odsúdený za trestný čin ktorého skutková

 podstata súvisí s podnikaním.

**4.** Členom komisie nesmie byť osoba, ktorá je alebo v čase jedného roka pred vymenovaním

 za člena komisie bola:

 **a/** uchádzačom ktorým je fyzická osoba,

 **b/** štatutárnym orgánom, členom štatutárneho orgánu, členom dozorného orgánu alebo

 iného orgánu uchádzača, ktorým je právnická osoba,

 **c/** spoločníkom alebo členom právnickej osoby, ktorá je uchádzačom alebo tichým

 spoločníkom uchádzača,

 **d/** zamestnancom uchádzača, zamestnancom záujmového združenia podnikateľov,

 ktorého je uchádzač členom,

 **e/** zamestnancom úradu, okrem zákaziek zadávaných výlučne pre vlastné potreby úradu.

**5.** Členom komisie nesmie byť ani osoba blízka osobám uvedená pod písm. a/ až e/.

**6.** Člen komisie po oboznámení sa so zoznamom uchádzačov potvrdí čestným vyhlásením

 starostovi, že nenastali skutočnosti podľa tohto zákona, pre ktoré nemôže byť členom

 komisie, alebo oznámi že nastali skutočnosti podľa zákona, pre ktoré nemôže byť členom

 komisie. Člen komisie je povinný bez zbytočného odkladu oznámiť starostovi, že nastali

 skutočnosti, pre ktoré nemôže byť členom komisie vždy, keď takého skutočnosti

 v priebehu verejného obstarávania nastanú.

**7.** Ak sa v priebehu verejného obstarávania zníži počet členov komisie na menej ako tri,

 obecné zastupiteľstvo komisiu doplní.

 **Čl. IV.**

 **Postupy verejného obstarávania**

Obecné zastupiteľstvo schvaľuje aj postupy verejného obstarávania, teda či bude vyhlásená:

 **a/** verejná súťaž

 **b/** užšia súťaž

 **c/** rokovacie konania

 **d/** súťažný dialóg.

 **Čl. V.**

 **Obstarávanie zákaziek s nízkou hodnotou**

**1.** Obec pri zadávaní zákazky s nízkou hodnotou postupuje tak, aby náklady vynaložené na

 obstaranie predmetu zákazky boli efektívne a primerané jeho kvalite a cene.

**2.** Pri zadávaní zákazky s nízkou hodnotou sa nevyžaduje písomná forma zmluvy okrem

 prípadov v ktorých to vyžaduje zákon. Výsledok verejného obstarávania sa neposiela

 úradu.

**3.** Verejné obstarávanie zákaziek s nízkou hodnotou vykonáva starosta obce s podľa

 nasledovných pravidiel:

 **a/** pre zákazky s nízkou hodnotou do 3 000 EUR vykonáva starosta verejné obstarávanie

 bez nutnosti súhlasu obecného zastupiteľstva

 **b/** pre zákazky s nízkou hodnotou od 3 000 EUR do 6 000 EUR vykonáva starosta verejné

 obstarávanie bez nutnosti súhlasu obecného zastupiteľstva, je však povinný obecné

 zastupiteľstvo vopred informovať o príprave obstarávania

 **c/** pre zákazky s nízkou hodnotou od 6 000 EUR do 10 000 EUR vykonáva starosta verejné

 obstarávanie na základe súhlasu obecného zastupiteľstva.

 Súčasťou informácie o pripravovanom verejnom obstarávaní, je informovanie

 o zvolenom postupe verejného obstarávania.

 **Čl. VI.**

Postup pri verejnom obstarávaní obce bližšie upravuje zákon č. 25/2006 Z.z. o verejnom obstarávaní.

 **Čl. VII.**

 **Záverečné a zrušovacie ustanovenia**

**Podľa § 4 zákona č. 25/2006 Z.z. o verejnom obstarávaní:**

**Finančné limity:**

1. Zákazka je nadlimitná, podlimitná, podprahová alebo s nízkou hodnotou v závislosti od

 predpokladanej hodnoty zákazky.

2. Nadlimitná zákazka je , ak predpokladaná hodnota zákazky sa rovná alebo je vyššia ako:

 a/ 125 000 EUR, ak ide o zákazku na dodanie tovaru zadávanú verejným obstarávateľom

 podľa § 6 ods. 1 písm. a/, pre verejného obstarávateľa na úseku obrany ak ide

 o zákazku na dodanie tovaru uvedeného v prílohe č. 4 zákona č.25/2006 Z.z.

 b/ 193 000 EUR, ak ide o zákazku na dodanie tovaru zadávanú verejným obstarávateľom

 podľa § 6 ods. 1 písm. b/ až e/, pre verejného obstarávateľa na úseku obrany, ak ide

 o zákazku na dodanie tovaru neuvedeného v prílohe č. 4 zákona č. 25/2006 Z.z.

 c/ 125 000 EUR, ak ide o zákazku na poskytnutie služieb zadávanú verejným

 obstarávateľom podľa § 6 ods. 1 písm. a/, okrem zákazky na poskytnutie služby

 uvedenej v písmene e/

 d/ 193 000 EUR, ak ide o zákazku na poskytnutie služby zadávanú verejným

 obstarávateľom podľa § 6 ods. 1 písm. b/ až e/

 e/ 193 000 EUR , ak ide o zákazku na poskytnutie služby uvedenej v kategórii 8 prílohy

 č. 2 zákona č. 25/2006 Z.z., v kategórií telekominikačné služby podľa spoločného

 slovníka obstarávania 7,/ ďalej len „slovník obstarávania“/ zodpovedajúce kódom CPC

 7524, 7525,7526 a služby uvedenej v prílohe č. 3 zákona č. 25/2006 Z.z. zadávanú

 verejným obstarávateľom

 f/ 387 000 EUR, ak ide o zákazku na dodanie tovaru alebo o zákazku na poskytnutie služby

 zadávanú obstarávateľom

 g/ 4 845 000 EUR, ak ide o zákazku na uskutočnenie stavebných prác.

3. Podlimitná zákazka je, ak predpokladaná hodnota zákazky je nižšia ako finančný limit

 uvedený v odseku 2 a súčasne rovnaká alebo vyššia ako:

 a/ 40 000 EUR, ak ide o zákazku na dodanie tovaru alebo o zákazku na poskytnutie služby

 zadávanú verejným obstarávateľom

 b/ 200 000 EUR, ak ide o zákazku na uskutočnenie stavebných prác zadávanú verejným

 obstarávateľom.

4. Podprahová zákazka je, ak predpokladaná hodnota zákazky je nižšia ako finančný limit

 uvedený v odseku 3 a súčasne:

 a/ rovnaká alebo vyššia ako 10 000 EUR, ak ide o zákazku na dodanie tovaru alebo

 o zákazku na poskytnutie služby zadávanú verejným obstarávateľom

 b/ rovnaká alebo vyššia ako 20 000 EUR, ak ide o zákazku na uskutočnenie stavebných

 prác zadávanú verejným obstarávateľom.

5. Zákazka s nízkou hodnotou zadávaná verejným obstarávateľom je , ak predpokladaná

 hodnota zákazky je nižšia ako finančný limit uvedený v odseku 4 písm. a/ a b/ v priebehu

 kalendárneho roka alebo počas platnosti zmluvy, ak sa zmluva uzaviera na dlhšie obdobie

 ako jeden kalendárny rok.

6. Toto Všeobecne záväzné nariadenie bolo schválené Uznesením Obecného zastupiteľstva

 v Hornej Seči č. VII-3/2015 zo dňa: 11.3.2015 a nadobúda účinnosť dňom: 1.4.2015

V Hornej Seči dňa 29.marca 2015

 ................................................

 Edita Moravská

 starostka obce